Na temelju Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12,16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23), Zakona o osobnoj asistenciji (NN 71/23),  Pravilnika o pomoćnicima u nastavi i stručnim komunikacijskim posrednicima (NN 85/24), u sklopu projekta Pomoćnici u nastavi-Grubišno Polje-faza VII., program Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama – faza VII. koji se financira iz Europskog socijalnog fonda plus, u sklopu Programa Učinkoviti ljudski potencijali 2021.-2027.,Osnovna škola Ivana Nepomuka Jemeršića, Hrvatskih branitelja 20, 43290 Grubišno Polje, zastupana po ravnatelju Vjekoslavu Peru, mag.prim.educ., objavljuje

**NATJEČAJ**

**za zapošljavanje osoba za obavljanje poslova pomoćnika/ice u nastavi**

**BROJ TRAŽENIH OSOBA**: **jedan (1)** pomoćnika/ca u nastavi, nepuno radno vrijeme, 29 sati tjedno

**MJESTO RADA**: Grubišno Polje

**VRSTA UGOVORA**: ugovor o radu na određeno vrijeme, zamjena najduže do 31.8.2025.

**PRIJEVOZ**: djelomično

**POSEBNI UVJETI:**

Kandidati koji se prijavljuju na natječaj, uz opći uvjet za zasnivanje radnog odnosa, u skladu s općim propisima o radu, trebaju ispunjavati i posebne uvjete u skladu s člankom 105. i 106. Zakona o odgoju i obrazovanju u osnovnoj i srednjoj školi i člankom 21. i 23. Zakona o osobnoj asistenciji i to:

- punoljetnost,

- poznavanje hrvatskog jezika i latiničnog pisma,

- zdravstvena sposobnost,

- da kandidat nije pravomoćno osuđen za kaznena djela, odnosno da protiv kandidata nije pokrenut kazneni postupak za djela sukladno članku 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji te da kandidatu nije pravomoćno izrečena prekršajnopravna sankcija za nasilje u obitelji,

- završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a (kvalifikacije stečene završetkom srednjoškolskog obrazovanja u trajanju od četiri ili više godina),

* Iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi ako je završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane Zakonom o osobnoj asistenciji.
* Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a (kvalifikacije stečene završetkom srednjoškolskog obrazovanja u trajanju od tri ili dužem od tri, a kraćem od četiri godine) i ima završen program obrazovanja odraslih (osposobljavanja) za pomoćnika u nastavi, ako na području osnivača Škole nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača Škole nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Na natječaj se mogu ravnopravno javiti kandidati oba spola.

**OPIS POSLOVA:** Poslovi pomoćnika u nastavi su potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba (samo u slučaju nepostojanja adekvatne medicinske/njegovateljske pomoći za obavljanje tih potreba), potpora u obavljanju školskih aktivnosti i zadataka, suradnja s učiteljima i stručnim suradnicima te vršnjacima učenika u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu i poslovi prema zaduženju ravnatelja Škole nakon završetka nastavne godine (dopunski nastavni rad, popravni ili predmetni ispit odnosno razredni ispit i drugi poslovi).

**PRIJAVA NA NATJEČAJ:** Uz **prijavu -zamolbu na natječaj** kandidati trebaju priložiti:

1. životopis,
2. dokaz o državljanstvu (neovjerena preslika),
3. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi),
4. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi i članku 23. Zakona o osobnoj asistenciji izdan za vrijeme trajanja natječaja,
5. dokaz o završenom programu obrazovanja odraslih (osposobljavanja) za pomoćnika u nastavi, odnosno dokaz o završenoj edukaciji za pomoćnika u nastavi u minimalnom trajanju od 20 sati (preslika potvrde).

Nije potrebno dostavljati original dokumente, jer se natječajna dokumentacija ne vraća. Izabrani kandidati dužni su prije sklapanja ugovora dostaviti original dokumentaciju kao i original potvrdu o nekažnjavanju izdanu na dan sklapanja ugovora.

U prijavi obavezno navesti adresu stanovanja, kontakt broj mobitela i elektronsku poštu (e-mail).

Kandidat koji može ostvariti pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23), članku 48. f. Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20), dužan se u prijavi na javni natječaj pozvati na to pravo, te je uz prijavu dužan priložiti propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidati koji ostvaruju pravo na prednost pri zapošljavanju sukladno članku 102. Zakona o pravima hrvatskih branitelja iz Domovinskog rata i članova njihovih obitelji, uz prijavu na javni natječaj dužni su, osim dokaza o ispunjavanju traženih uvjeta natječaja, priložiti i sve potrebne dokaze dostupne na poveznici Ministarstva branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo na prednost pri zapošljavanju sukladno članku 48. Zakona o civilnim stradalnicima iz Domovinskog rata, uz prijavu na javni natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

S pomoćnikom/icom u nastavi, obrazovna ustanova – osnovna škola sklopit će pisani ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Rok prijave je osam (8) dana od dana objave natječaja.

Natječaj je objavljen 19. svibnja 2025. na mrežnim stranicama i oglasnim pločama Hrvatskog zavoda za zapošljavanje te oglasnim pločama Škole i mrežnoj stranici Škole <https://os-injemersica-grubisnopolje.skole.hr/oglasi-za-posao/>

Prijave na natječaj s dokazima o ispunjavanju uvjeta dostavljaju se na adresu škole: Osnovna škola Ivana Nepomuka Jemeršića, Hrvatskih branitelja 20, 43290 Grubišno Polje s naznakom "ZA NATJEČAJ ZA POMOĆNIKA U NASTAVI".

Svaki kandidat prijavom na natječaj i dostavom dokumentacije daje izričitu privolu za obradu osobnih podataka u svrhu provedbe natječajnog postupka.

Nepravodobne i nepotpune prijave neće biti razmatrane. Urednom prijavom smatra se prijava koja sadrži sve podatke i priloge navedene u ovom natječaju.

O rezultatima izbora kandidati će biti obaviješteni putem mrežne stranice Škole - <https://os-injemersica-grubisnopolje.skole.hr/oglasi-za-posao/> , u roku 15 dana od dana izbora.

Izrazi korišteni u ovom natječaju koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

Ravnatelj Škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vjekoslav Per, mag. prim. educ.

KLASA: 112-02/25-01/11

URBROJ: 2103-86-25-1

Grubišno Polje, 19. svibnja 2025.

**Objavljeno:**

1. Web stranice škole

2. Zavod za zapošljavanje

3. Oglasna ploča škole